Vážení občania oznamujeme Vám

**Informácia pre občanov zo dňa 30.03.2020**

V súvislosti s ochranou pred korona-vírusom a zamedzením jeho šírenia žiadame občanov, ktorí sú v našej obci v karanténe, aby svoj pobyt nahlásili na Obecný úrad telefonicky alebo elektronicky.

Je to potrebné aj z dôvodu likvidácie odpadu, pretože na základe žiadosti od spoločnosti OZO ako spracovateľa odpadu je potrebné dodržať nasledovné:

1. Občanov a domácnosti, ktoré sú v karanténe žiadame, aby komunálny odpad

 aj separovaný zber ukladali do plastových vriec. Po zabezpečení odpadu,

 riadne uzatvorené vrece potom vložia do kuka nádoby.

2. Občanom a domácnostiam , ktoré sú v karanténe zakazujeme separovať

 odpad, nakoľko tento končí na triediacej linke a môže nakaziť pracovníkov

 linky. Dočasne žiadame, aby tieto domácnosti separovaný zber ukladali do

 plastových vriec a vrecká dali do kuka- nádoby.

3. Všetky použité rúška a rukavice z domácnosti nepatria do separovaného

 zberu ale do komunálneho odpadu. Použité rúška a rukavice takisto

 požadujeme vložiť do plastových sáčkov.

Ďalšia správa: Upravujú sa otváracie hodiny COOP Jednota nasledovne:

* od 30.03.2020 do odvolania je vyčlenený nakupný čas len pre seniorov nad 65 rokov od 9.00 – do 12.00 hod.

Otváracie hodiny :

Pondelok – Utorok: 7.00 – 16.30 seniori: 9.00 - 12.00 prestávka: 12.00-13.00

Streda –Piatok : 7.00 – 17.30 seniori: 9.00 – 12.00 prestávka: 12.00 -13.00

Sobota : 7.15 – 13.30 seniori : 9.00 – 12.00

Nedeľa : Zatvorené

Ďalšia správa:

Počnúc dnešným dňom sa z preventívnych dôvodov začne vykonávať dezinfekcia nasledovných priestorov. Dezinfekcia bude vykonávaná zatiaľ 2x týždenne:

-autobusové zastávky , okolie pred Jednotou, priestor pred Obecným úradom, vstupná brána na cintorín a okolie Domu smútku.

 Krízový štáb obce